CELEX: C2007/069/60
Language: el
Date: 2007-03-24 00:00:00
Title: Υπόθεση F-62/06: Aπόφαση της 13ης Φεβρουαρίου 2007 του Δικαστηρίου Δημόσιας Διοίκησης (πρώτο τμήμα) — Guarneri κατά Επιτροπής των Ευρωπαϊκών Κοινοτήτων (Υπάλληλοι — Αποδοχές — Οικογενειακά επιδόματα — Επίδομα συντηρουμένου τέκνου — Κανόνας περί απαγορεύσεως των σωρεύσεων εφαρμοστέος στα εθνικά επιδόματα)

24.3.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 69/30
            
         Aπόφαση της 13ης Φεβρουαρίου 2007 του Δικαστηρίου Δημόσιας Διοίκησης (πρώτο τμήμα) — Guarneri κατά Επιτροπής των Ευρωπαϊκών Κοινοτήτων
   (Υπόθεση F-62/06) (1)
   
   (Υπάλληλοι - Αποδοχές - Οικογενειακά επιδόματα - Επίδομα συντηρουμένου τέκνου - Κανόνας περί απαγορεύσεως των σωρεύσεων εφαρμοστέος στα εθνικά επιδόματα)
   (2007/C 69/60)
   Γλώσσα διαδικασίας: η γαλλική
   Διάδικοι
   
      Προσφεύγουσα: Daniela Guarneri (Woluwe-Saint-Étienne, Bέλγιο) (εκπρόσωπος: E. Boigelot, δικηγόρος)
   
      Καθής: Επιτροπή των Ευρωπαϊκών Κοινοτήτων (εκπρόσωποι: J. Curall και D. Martin)
   Αντικείμενο της υποθέσεως
   Αφενός, η ακύρωση της από 5 Αυγούστου 2005 αποφάσεως της Επιτροπής, με την οποία η Επιτροπή προέβη, κατ' εφαρμογή του κανόνα περί απαγορεύσεως των σωρεύσεων του άρθρου 67, παράγραφος 2, του Κανονισμού Υπηρεσιακής Καταστάσεως των υπαλλήλων (ΚΥΚ), στην αφαίρεση της βελγικής συντάξεως ορφανού από τα οικογενειακά επιδόματα που λαμβάνει η προσφεύγουσα και, αφετέρου, η ακύρωση της από 14 Φεβρουαρίου 2006 αποφάσεως της ΑΔΑ, περί απορρίψεως της διοικητικής ενστάσεως που υπέβαλε η προσφεύγουσα κατά της προσβαλλομένης αποφάσεως.
   Διατακτικό της αποφάσεως
   Το Δικαστήριο Δημόσιας Διοίκησης αποφασίζει:
   
               1)
            
            
               Ακυρώνει την από 5 Αυγούστου 2005 απόφαση της Επιτροπής των Ευρωπαϊκών Κοινοτήτων καθόσον με την απόφαση αυτή αφαιρείται το ποσόν της βελγικής παροχής συντάξεως ορφανού που λαμβάνει η D. Guarneri από το επίδομα συντηρουμένου τέκνου, το οποίο της καταβάλλεται.
            
         
               2)
            
            
               Απορρίπτει κατά τα λοιπά τα αιτήματα της προσφεύγουσας.
            
         
               3)
            
            
               Καταδικάζει την Επιτροπή των Ευρωπαϊκών Κοινοτήτων στα δικαστικά έξοδα.
            
         
               4)
            
            
               Το Συμβούλιο της Ευρωπαϊκής Ενώσεως φέρει τα δικαστικά του έξοδα.
            
         
      (1)  ΕΕ C 165 της 15.7.2006, σ. 35.